Facebook - Cairns Cycling Club  Żagħżugħ ta' 19-il sena, miet wara li ntlaqat minn karozza l-Erbgħa filgħaxija fl-Awstralja. Luke Azzopardi li huwa minn Gordonvale kien fi Triq Lake Morris għall-ħabta tas-6pm u ntlaqat minn karozza li kienet sejra fid-direzzjoni opposta. Azzopardi miet mad-daqqa filwaqt li żagħżugħa ta' 19-il sena wkoll, irnexxielha teħlisha ħafif. Luke Azzopardi kien ċiklist u kien rebbieħ ta' Queensland f'dan l-isport. James Mort mill-klabb taċ-ċiklisti Cairns għadda l-kondorjanzi tiegħu lill-familja ta' Azzopardi u dan ġab miegħu eluf ta' messaġġi li jfakkru lil Azzopardi. Fost il-kummenti biex ifakkru liż-żagħżugħ kien hemm min spjega li l-imħabba u l-passjoni li kellu Azzopardi lejn dan l-isport kienet kbira. Mort qal li d-dedikazzjoni ta' Azzopardi ma kinitx biss biex jikseb suċċessi imma li jaqsam il-passjoni li kellu għal dan l-isport ma' ħaddieħor.